Tsambare: Hukumar Zabe Ta Shirya Gudanar Da Zabe A Wuraren Da Ba A Yi Ba - Liberty TV/Radio - News - Voice For All! Vision For Alll!
Editor 4
March 1, 2019
Hukumar zabe mai zaman kan ta ta kasa INEC, za ta gudanar
da zabe a yankunan da ba a gudanar da zabe ba a ranar Asabar, 23 ga watan
Farairu.
Zaben dai zai gudana ne a ranar 9 ga watan Maris, tare da
na gwamnoni da na majalisun jiha da kuma na birnin tarayya Abuja.
Hukumar zaben ta kuma umurci kwamishinonin zabe na jiha
su gabatar wa mata da rahoto a kan rikice-rikicen da su ka afku domin daukar
matakin da ya kamata.
An kai wannan matsaya ne, yayin ganawar da aka ta gudana
tsakanin manyan jami’an hukumar zabe da kwamishinonin zabe na jihohi 26 da
birnin tarayya Abuja.